title: Rozhodnutie Rady zo 4. decembra 2000 o uzavretí dohôd o obchode s textilnými výrobkami s určitými tretími krajinami (Bieloruskou republikou, Nepálskym kráľovstvom, bývalou Juhoslovanskou republikou Macedónsko, Arménskom, Azerbajdžanom, Gruzínskom, Kazachstanom, Moldavskom, Tadžikistanom, Turkménskom, Uzbekistanom, Čínskou ľudovou republikou, Ukrajinou, Egyptskou arabskou republikou)

text:
Dôležité právne oznámenie

|

32000D0804

Úradný vestník L 326 , 22/12/2000 S. 0063 - 0064

		Rozhodnutie Radyzo 4. decembra 2000o uzavretí dohôd o obchode s textilnými výrobkami s určitými tretími krajinami (Bieloruskou republikou, Nepálskym kráľovstvom, bývalou Juhoslovanskou republikou Macedónsko, Arménskom, Azerbajdžanom, Gruzínskom, Kazachstanom, Moldavskom, Tadžikistanom, Turkménskom, Uzbekistanom, Čínskou ľudovou republikou, Ukrajinou, Egyptskou arabskou republikou)(2000/804/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 133 v spojení s prvou vetou prvého pododseku článku 300 ods. 2,so zreteľom na návrh Komisie,keďže:(1) Komisia dohodla v mene Európskeho spoločenstva dohody o obchode s textilnými výrobkami s určitými tretími krajinami.(2) Tieto dohody sa predbežne vykonávali na základe vzájomnosti [1].(3) Dohoda o obchode s textilnými výrobkami s Kazašskou republikou bola podpísaná vo forme výmeny listov 27. júna 2000, pod podmienkou jej uzatvorenia.(4) Tieto dohody by sa mali schváliť,ROZHODLA TAKTO:Článok 1Dohody uvedené v prílohe k tomuto rozhodnutiu sa v mene spoločenstva schvaľujú.Článok 2Predseda Rady je splnomocnený menovať osobu alebo osoby oprávnené podpísať dohody zaväzujúce spoločenstvo s výnimkou tých, ktoré sa týkajú Kazachstanu [2].Článok 3Toto rozhodnutie sa uverejní v Úradnom vestníku Európskych spoločenstiev.V Bruseli 4. decembra 2000Za RadupredsedaH. Védrine[1] Rozhodnutie Rady 2000/72/ES (Nepálske kráľovstvo) (Ú. v. ES L 32, 7.2.2000, s. 1) a rozhodnutie Rady 1999/869/ES (Bieloruská republika) (Ú. v. ES L 336, 29.12.1999, s. 26); bývalá Juhoslovanská republika Macedónsko: 1999/875/ES, (Ú. v. ES L 344, 31.12.1999, s. 1); (Arménsko, Azerbajdžan, Gruzínsko, Kazachstan, Moldavsko, Tadžikistan, Turkménsko a Uzbekistan): 1999/867/ES, (Ú. v. ES L 343, 31.12.1999, s. 1); (Čínska ľudová republika): 1999/876/ES, (Ú. v. ES L 345, 31.12.1999, s. 1); (Ukrajina): 1999/871/ES, (Ú. v. ES L 337, 30.12.1999, s. 43); Egyptská arabská republika: 2000/3/ES, (Ú. v. ES L 2, 5.1.2000, s. 68).[2] Dohoda s Kazachstanom bola podpísaná pod podmienkou jej uzatvorenia už 27. júna 2000.--------------------------------------------------PRÍLOHA- Dohoda vo forme výmeny listov medzi Európskym spoločenstvom a Bieloruskou republikou, ktorou sa mení dohoda medzi Európskym spoločenstvom a Bieloruskou republikou o obchode s textilnými výrobkami, dočasne vykonávaná na základe rozhodnutia Rady 1999/869/ES [1].- Dohoda medzi Európskym spoločenstvom a Nepálskym kráľovstvom o obchode s textilnými výrobkami, dočasne vykonávaná na základe rozhodnutia Rady 2000/72/ES [2].- Dohoda medzi Európskym spoločenstvom a bývalou Juhoslovanskou republikou Macedónsko o obchode s textilnými výrobkami, dočasne vykonávaná na základe rozhodnutia Rady 1999/875/ES [3].- Dohoda vo forme výmeny listov medzi Európskym spoločenstvom a určitými tretími krajinami (Arménskom, Azerbajdžanom, Gruzínskom, Kazachstanom, Moldavskom, Tadžikistanom, Turkménskom a Uzbekistanom) o obchode s textilnými výrobkami, dočasne vykonávaná na základe rozhodnutia Rady 1999/867/ES [4].- Dohoda vo forme výmeny listov, ktorou sa mení dohoda medzi Európskym spoločenstvom a Čínskou ľudovou republikou o obchode s textilnými výrobkami, dočasne vykonávaná na základe rozhodnutia Rady 1999/876/ES [5].- Dohoda vo forme výmeny listov medzi Európskym spoločenstvom a Ukrajinou, ktorou sa mení dohoda medzi Európskym spoločenstvom a Ukrajinou o obchode s textilnými výrobkami, dočasne vykonávaná na základe rozhodnutia Rady 1999/871/ES [6].- Memorandum o porozumení medzi Európskym spoločenstvom a Egyptskou arabskou republikou o obchode s textilnými výrobkami, dočasne vykonávané na základe rozhodnutia Rady 2000/3/ES [7].[1] Ú. v. ES L 336, 29.12.1999, s. 26.[2] Ú. v. ES L 32, 7.2.2000, s. 1.[3] Ú. v. ES L 344, 31.12.1999, s. 1.[4] Ú. v. ES L 343, 31.12.1999, s. 1.[5] Ú. v. ES L 345, 31.12.1999, s. 1.[6] Ú. v. ES L 337, 30.12.1999, s. 43.[7] Ú. v. ES L 2, 5.1.2000, s. 68.--------------------------------------------------


title: Rozhodnutie Európskeho parlamentu a Rady č. 1149/2007/ES z  25. septembra 2007 , ktorým sa na obdobie rokov 2007 – 2013 ako súčasť všeobecného programu Základné práva a spravodlivosť ustanovuje osobitný program Civilná justícia

text:
               3.10.2007

               SK

               Úradný vestník Európskej únie

               L 257/16

      ROZHODNUTIE EURÓPSKEHO PARLAMENTU A RADY č. 1149/2007/ES
   z 25. septembra 2007,
   ktorým sa na obdobie rokov 2007 – 2013 ako súčasť všeobecného programu Základné práva a spravodlivosť ustanovuje osobitný program Civilná justícia
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 61 písm. c) a článok 67 ods. 5,
   so zreteľom na návrh Komisie,
   konajúc v súlade s postupom ustanoveným v článku 251 zmluvy (1),
   keďže:

               (1)

               Spoločenstvo si stanovilo za cieľ udržiavať a rozvíjať priestor slobody, bezpečnosti a spravodlivosti, v ktorom je zabezpečený voľný pohyb osôb. Spoločenstvo má preto prijať okrem iného opatrenia v oblasti justičnej spolupráce v občianskych veciach, ktoré sú nevyhnutné na riadne fungovanie vnútorného trhu.

               (2)

               Po predchádzajúcich programoch, ako boli projekty Grotius (2) a Robert Schuman (3), sa vytvoril nariadením Rady (ES) č. 743/2002 (4) na obdobie rokov 2002 až 2006 všeobecný rámec Spoločenstva pre činnosti napomáhajúce uskutočňovanie justičnej spolupráce v občianskych veciach.

               (3)

               V dňoch 4. a 5. novembra 2004 Európska rada v Bruseli prijala Haagsky program Posilňovanie slobody, bezpečnosti a spravodlivosti v Európskej únii (5) (ďalej len „Haagsky program“).

               (4)

               V júni 2005 Rada a Komisia prijali akčný plán, ktorým sa vykonáva Haagsky program (6).

               (5)

               Ambiciózne ciele stanovené zmluvou a Haagskym programom by sa mali dosiahnuť prostredníctvom vytvorenia flexibilného a účinného programu, ktorý uľahčí plánovanie a realizáciu.

               (6)

               Program Civilná justícia by mal v súlade so zásadou subsidiarity stanoviť iniciatívy prijaté Komisiou pre akcie na podporu organizácií, ktoré presadzujú a uľahčujú justičnú spoluprácu v občianskych veciach, a pre akcie na podporu konkrétnych projektov.

               (7)

               Všeobecný program v oblasti civilnej justície zameraný na zlepšenie vzájomného porozumenia právnych a justičných systémov členských štátov prispeje k odstraňovaniu prekážok justičnej spolupráce v občianskych veciach, čo zlepší fungovanie vnútorného trhu.

               (8)

               V súlade s Haagskym programom si posilňovanie vzájomnej dôvery vyžaduje jednoznačné úsilie zlepšiť vzájomné porozumenie medzi justičnými orgánmi a rôznymi právnymi systémami. V tomto ohľade by sa európskym sieťam vnútroštátnych orgánov verejnej moci mala venovať osobitná pozornosť a podpora.

               (9)

               Toto rozhodnutie by malo ustanoviť možnosť spolufinancovania činností niektorých európskych sietí, pokiaľ ich výdavky vznikli v súvislosti s plnením cieľa vo všeobecnom európskom záujme. Z takéhoto spolufinancovania však nevyplýva, že takéto siete sa budú kryť z budúceho programu, ani by nemalo brániť iným európskym sieťam využívať podporu svojich činností v súlade s týmto rozhodnutím.

               (10)

               Každá inštitúcia, združenie alebo sieť, ktorá dostane grant v rámci programu Civilná justícia, by sa mala hlásiť k pomoci, ktorú prijala od Spoločenstva, v súlade s usmerneniami o zviditeľňovaní, ktoré ustanoví Komisia.

               (11)

               Týmto rozhodnutím sa stanovuje na celé obdobie trvania programu finančné krytie ako základný referenčný bod v zmysle bodu 37 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (7) pre rozpočtový orgán v rámci každoročného rozpočtového postupu.

               (12)

               Keďže ciele tohto rozhodnutia nemožno uspokojivo dosiahnuť na úrovni jednotlivých členských štátov, ale z dôvodov rozsahu a dôsledkov programu ich možno lepšie dosiahnuť na úrovni Spoločenstva, môže Spoločenstvo prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku neprekračuje toto rozhodnutie rámec nevyhnutný na dosiahnutie týchto cieľov.

               (13)

               Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (8) (ďalej len „nariadenie o rozpočtových pravidlách“), a nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 (9), ktoré ochraňujú finančné záujmy Spoločenstva, sa musia uplatňovať s prihliadnutím na zásady jednoduchosti a jednotnosti pri výbere rozpočtových nástrojov, na obmedzenie počtu prípadov, v ktorých si Komisia ponecháva priamu zodpovednosť za vykonávanie a riadenie, a na požadovanú proporcionalitu medzi úrovňou zdrojov a administratívnou záťažou súvisiacou s ich využívaním.

               (14)

               V súlade s nariadením Rady (ES, Euratom) č. 2988/95 z 18. decembra 1995 o ochrane finančných záujmov Európskych spoločenstiev (10), nariadením Rady (Euratom, ES) č. 2185/96 z 11. novembra 1996 o kontrolách a inšpekciách na mieste vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi (11) a nariadením Európskeho parlamentu a Rady (ES) č. 1073/1999 z 25. mája 1999 o vyšetrovaniach vykonávaných Európskym úradom pre boj proti podvodom (OLAF) (12) by sa tiež mali prijať primerané opatrenia na zabránenie nezrovnalostiam a podvodom, ako aj kroky potrebné na vymoženie ušlých, neoprávnene vyplatených alebo nesprávne použitých finančných prostriedkov.

               (15)

               Nariadenie o rozpočtových pravidlách vyžaduje na pokrytie prevádzkových grantov prijatie základného aktu.

               (16)

               Opatrenia potrebné na vykonávanie tohto rozhodnutia by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (13), pričom by sa malo rozlišovať medzi opatreniami, ktoré podliehajú riadiacemu postupu, a opatreniami, ktoré podliehajú poradnému postupu, pričom vzhľadom na zvýšenie efektívnosti je v niektorých prípadoch vhodnejší poradný postup.

               (17)

               V súlade s článkom 7 ods. 3 rozhodnutia 1999/468/ES by Komisia mala informovať Európsky parlament o postupoch výboru týkajúcich sa vykonávania tohto programu. Európskemu parlamentu by mala predovšetkým poskytnúť návrh ročného programu pri jeho predkladaní riadiacemu výboru. Európskemu parlamentu by sa mali poskytnúť aj výsledky hlasovania a súhrnné záznamy zo zasadaní tohto výboru.

               (18)

               V súlade s článkom 3 Protokolu o postavení Spojeného kráľovstva a Írska, pripojeného k Zmluve o Európskej únii a k Zmluve o založení Európskeho spoločenstva, Spojené kráľovstvo a Írsko oznámili svoje želanie zúčastniť sa na prijatí a uplatňovaní tohto rozhodnutia.

               (19)

               V súlade s článkami 1 a 2 Protokolu o postavení Dánska, pripojeného k Zmluve o Európskej únii a k Zmluve o založení Európskeho spoločenstva, sa Dánsko nezúčastňuje na prijatí tohto rozhodnutia a nie je ním viazané ani nepodlieha jeho uplatňovaniu.

               (20)

               Európsky hospodársky a sociálny výbor poskytol stanovisko k tomuto rozhodnutiu (14).

               (21)

               S cieľom zabezpečiť účinné a včasné vykonávanie tohto programu by sa toto rozhodnutie malo uplatňovať od 1. januára 2007,

         ROZHODLI TAKTO:
   Článok 1
   Ustanovenie programu
   1.   Týmto rozhodnutím sa ustanovuje osobitný program Civilná justícia (ďalej len „program“) ako súčasť všeobecného programu Základné práva a spravodlivosť s cieľom prispieť k postupnému vytváraniu priestoru slobody, bezpečnosti a spravodlivosti.
   2.   Program sa vzťahuje na obdobie od 1. januára 2007 do 31. decembra 2013.
   3.   Na účely tohto rozhodnutia sa pojmom „členský štát“ označujú všetky členské štáty s výnimkou Dánska.
   Článok 2
   Všeobecné ciele
   1.   Všeobecnými cieľmi tohto programu sú:

               a)

               presadzovanie justičnej spolupráce s cieľom prispieť k vytvoreniu skutočného európskeho priestoru spravodlivosti v občianskych veciach založeného na vzájomnom uznávaní a vzájomnej dôvere;

               b)

               podpora odstraňovania prekážok dobrého fungovania cezhraničných občianskych konaní v členských štátoch;

               c)

               zlepšovanie každodenného života jednotlivcov a podnikov tým, že sa im umožní uplatňovať ich práva v rámci celej Európskej únie najmä zlepšovaním prístupu k spravodlivosti;

               d)

               zlepšovať kontakty, výmenu informácií a vytváranie kontaktných sietí medzi právnymi, justičnými a správnymi orgánmi a právnickými profesiami vrátane podpory odborného vzdelávania v oblasti justície s cieľom zlepšiť vzájomné porozumenie medzi týmito orgánmi a odborníkmi.

         2.   Bez toho, aby boli dotknuté ciele a právomoci Spoločenstva, všeobecné ciele tohto programu majú prispieť k rozvoju politík Spoločenstva, konkrétne k vytvoreniu priestoru spravodlivosti.
   Článok 3
   Konkrétne ciele
   Konkrétnymi cieľmi tohto programu sú:

               a)

               podpora justičnej spolupráce v občianskych veciach so zameraním na:

                           i)

                           zabezpečovanie právnej istoty a zlepšovanie prístupu k spravodlivosti;

                           ii)

                           podporu vzájomného uznávania rozhodnutí v občianskych a obchodných veciach;

                           iii)

                           odstraňovanie prekážok cezhraničných súdnych konaní, ktoré vznikajú v dôsledku nezrovnalostí v občianskom práve a občianskych súdnych konaniach, a na tento účel aj podporu potrebnej zlučiteľnosti právnych predpisov;

                           iv)

                           zaručenie riadneho výkonu spravodlivosti zabránením kompetenčným sporom;

               b)

               prehlbovanie vzájomných poznatkov o právnych a justičných systémoch členských štátov v občianskych veciach a podpora a posilňovanie kontaktných sietí, vzájomnej spolupráce, výmeny a šírenia informácií, skúseností a osvedčených postupov;

               c)

               zabezpečovanie riadneho vykonávania, správneho a konkrétneho uplatňovania a hodnotenia nástrojov Spoločenstva v oblastiach justičnej spolupráce v občianskych a obchodných veciach;

               d)

               skvalitňovanie poskytovania informácií o právnych systémoch v členských štátoch a o prístupe k spravodlivosti;

               e)

               presadzovanie odbornej prípravy osôb vykonávajúcich právnické povolanie zameranej na právo Európskej únie a Spoločenstva;

               f)

               vyhodnotenie všeobecných podmienok potrebných na posilnenie vzájomnej dôvery pri plnom rešpektovaní nezávislosti súdnictva;

               g)

               uľahčenie fungovania Európskej justičnej siete v občianskych a obchodných veciach vytvorenej na základe rozhodnutia Rady 2001/470/ES (15).

         Článok 4
   Akcie
   S cieľom splniť všeobecné a konkrétne ciele stanovené v článkoch 2 a 3 a v súlade s podmienkami stanovenými v ročných pracovných programoch uvedených v článku 9 ods. 2 tento program podporuje tieto druhy akcií:

               a)

               konkrétne akcie iniciované Komisiou, napríklad štúdie a výskum, prieskumy verejnej mienky, stanovovanie ukazovateľov a spoločnej metodiky, zhromažďovanie, spracovanie a šírenie údajov a štatistík, semináre, konferencie a stretnutia odborníkov, organizovanie verejných kampaní a podujatí, tvorbu a údržbu internetových stránok, prípravu a šírenie informačných materiálov, podporu a riadenie kontaktných sietí vnútroštátnych odborníkov, analytické, monitorovacie a hodnotiace činnosti, alebo

               b)

               konkrétne nadnárodné projekty záujmu Spoločenstva, ktoré predloží orgán alebo akýkoľvek iný subjekt členského štátu, medzinárodná organizácia alebo mimovládna organizácia a ktoré budú v každom prípade zahŕňať aspoň dva členské štáty alebo aspoň jeden členský štát a jeden ďalší štát, ktorým môže byť buď pristupujúca krajina, alebo kandidátska krajina, alebo

               c)

               činnosti mimovládnych organizácií alebo iných subjektov, ktoré sledujú cieľ vo všeobecnom európskom záujme v súlade so všeobecnými cieľmi tohto programu za podmienok stanovených v ročných pracovných programoch, alebo

               d)

               prevádzkové granty na spolufinancovanie výdavkov súvisiacich so stálymi pracovnými programami Európskej siete rád pre súdnictvo a Siete predsedov najvyšších súdov členských štátov Európskej únie, pokiaľ tieto výdavky vznikli v súvislosti s plnením cieľa vo všeobecnom európskom záujme prostredníctvom podpory výmen názorov a skúseností o otázkach týkajúcich sa judikatúry a organizácie a fungovania členov týchto sietí pri výkone ich súdnych a/alebo poradných funkcií, pokiaľ ide o právo Spoločenstva.

         Článok 5
   Účasť
   1.   Na akciách programu sa môžu zúčastňovať tieto krajiny: pristupujúce krajiny, kandidátske krajiny a krajiny západného Balkánu, ktoré sú zapojené do procesu stabilizácie a pridruženia, a to v súlade s podmienkami ustanovenými v dohodách o pridružení alebo v dodatkových protokoloch, ktoré sú k nim pripojené, o účasti na programoch Spoločenstva, ktoré s týmito krajinami boli alebo majú byť uzatvorené.
   2.   Do projektov sa môžu zapojiť osoby vykonávajúce právnické povolanie z Dánska, z kandidátskych krajín, ktoré sa nezúčastňujú na tomto programe, ak to prispeje k ich príprave na pristúpenie, alebo z ostatných tretích krajín, ktoré sa nezúčastňujú na tomto programe, ak to poslúži cieľu projektov.
   Článok 6
   Cieľové skupiny
   1.   Program je okrem iného určený osobám vykonávajúcim právnické povolanie, vnútroštátnym orgánom a občanom Európskej únie vo všeobecnosti.
   2.   Na účely tohto rozhodnutia sú „osobami vykonávajúcimi právnické povolanie“ sudcovia, prokurátori, advokáti, notári, akademickí a vedeckí pracovníci, pracovníci ministerstiev, súdni úradníci, exekútori, súdni tlmočníci a ostatní odborníci, ktorí sa zúčastňujú na výkone justície v oblasti občianskeho práva.
   Článok 7
   Prístup k programu
   Prístup k programu majú inštitúcie a verejné alebo súkromné organizácie vrátane profesijných organizácií, univerzity, výskumné ústavy a inštitúty pre odbornú právnu a justičnú prípravu osôb vykonávajúcich právnické povolanie, medzinárodné organizácie a mimovládne organizácie členských štátov.
   Článok 8
   Formy financovania
   1.   Financovanie Spoločenstva môže mať tieto právne formy:

               a)

               granty;

               b)

               zákazky vo verejnom obstarávaní.

         2.   Granty Spoločenstva sa udeľujú na základe výziev na predkladanie návrhov a poskytujú sa prostredníctvom prevádzkových grantov a grantov na akcie. Maximálna výška spolufinancovania sa určí v ročných pracovných programoch.
   3.   Ďalej sa zabezpečia výdavky na sprievodné opatrenia, ktoré sa realizujú prostredníctvom zákaziek vo verejnom obstarávaní, pričom v tomto prípade finančné prostriedky Spoločenstva poslúžia na nákup tovaru a služieb. Tieto výdavky okrem iného zahŕňajú výdavky na informovanie a komunikáciu, prípravu, vykonávanie, monitorovanie, kontrolu a hodnotenie projektov, politík, programov a právnych predpisov.
   Článok 9
   Vykonávacie opatrenia
   1.   Komisia vykonáva finančnú pomoc Spoločenstva v súlade s nariadením o rozpočtových pravidlách.
   2.   Na vykonávanie programu Komisia prijme v rámci obmedzení všeobecných cieľov stanovených v článku 2 ročný pracovný program, v ktorom určí konkrétne ciele, tematické priority, sprievodné opatrenia uvedené v článku 8 ods. 3 a prípadne zoznam iných akcií.
   3.   Ročné pracovné programy sa prijímajú v súlade s postupom uvedeným v článku 10 ods. 2.
   4.   Pri postupoch hodnotenia a postupoch udeľovania grantov na akcie sa okrem iného zohľadnia tieto kritériá:

               a)

               súlad navrhovanej akcie s ročným pracovným programom, cieľmi stanovenými v článkoch 2 a 3 a druhmi akcií stanovených v článku 4;

               b)

               kvalita navrhovanej akcie z hľadiska jej návrhu, organizácie, prezentácie a očakávaných výsledkov;

               c)

               suma požadovaných finančných prostriedkov Spoločenstva a jej primeranosť v súvislosti s očakávanými výsledkami;

               d)

               vplyv očakávaných výsledkov na ciele stanovené v článkoch 2 a 3 a na akcie uvedené v článku 4.

         5.   Uplatňovanie prevádzkových grantov uvedených v článku 4 písm. d) sa posúdi na základe:

               a)

               súladu s cieľmi programu;

               b)

               kvality plánovaných činností;

               c)

               pravdepodobného znásobeného účinku týchto činností na verejnosť;

               d)

               geografického vplyvu uskutočňovaných činností;

               e)

               účasti občanov na organizácii dotknutých subjektov;

               f)

               pomeru nákladov a prínosu navrhovanej činnosti.

         6.   Komisia preskúma každú navrhovanú akciu, ktorá jej bola predložená podľa článku 4 písm. b) a c). Rozhodnutia týkajúce sa týchto akcií sa prijmú v súlade s postupom uvedeným v článku 11 ods. 2.
   Článok 10
   Riadiaci výbor
   1.   Komisii pomáha riadiaci výbor.
   2.   Ak sa odkazuje na tento odsek, uplatňujú sa články 4 a 7 rozhodnutia 1999/468/ES so zreteľom na ustanovenia jeho článku 8.
   Lehota ustanovená v článku 4 ods. 3 rozhodnutia 1999/468/ES je tri mesiace.
   Článok 11
   Poradný výbor
   1.   Komisii pomáha poradný výbor.
   2.   Ak sa odkazuje na tento odsek, uplatňujú sa články 3 a 7 rozhodnutia 1999/468/ES so zreteľom na ustanovenia jeho článku 8.
   Článok 12
   Komplementárnosť
   1.   Vyvinie sa úsilie na dosiahnutie súčinnosti a komplementárnosti s ďalšími nástrojmi Spoločenstva, najmä s osobitným programom Trestná justícia ako súčasťou všeobecného programu Základné práva a spravodlivosť a so všeobecnými programami Bezpečnosť a ochrana slobôd a Solidarita a riadenie migračných tokov. Štatistická časť informácií o civilnej justícii sa pripravuje v spolupráci s členskými štátmi a s prípadným využitím štatistického programu Spoločenstva.
   2.   Program môže výnimočne využívať zdroje spoločne s ďalšími nástrojmi Spoločenstva, najmä s osobitným programom Trestná justícia ako súčasťou všeobecného programu Základné práva a spravodlivosť s cieľom vykonávať akcie, ktoré spĺňajú ciele oboch programov.
   3.   Operáciám financovaným podľa tohto rozhodnutia sa na rovnaké účely nesmie poskytnúť finančná pomoc z iných finančných nástrojov Európskej únie alebo Spoločenstva. Prijímatelia pomoci z tohto programu poskytujú Komisii informácie o financovaní, ktoré získali zo všeobecného rozpočtu Európskej únie a z iných zdrojov, ako aj informácie o žiadostiach o financovanie, ktoré sú v procese schvaľovania.
   Článok 13
   Rozpočtové zdroje
   1.   Finančné krytie na vykonávanie tohto rozhodnutia je 109 300 000 EUR na obdobie stanovené v článku 1.
   2.   Rozpočtové zdroje pridelené na akcie ustanovené v programe sa začlenia do ročných rozpočtových prostriedkov všeobecného rozpočtu Európskej únie. Dostupné ročné rozpočtové prostriedky schvaľuje rozpočtový orgán v rámci obmedzení finančného rámca.
   Článok 14
   Monitorovanie
   1.   Komisia zabezpečuje pre každú akciu financovanú programom, aby prijímateľ pomoci predložil technické a finančné správy o dosiahnutom pokroku a aby bola záverečná správa predložená do troch mesiacov od ukončenia akcie. Komisia určí formu a obsah správ. Komisia sprístupní tieto správy členským štátom.
   2.   Bez toho, aby boli dotknuté audity vykonávané Dvorom audítorov v súčinnosti s príslušnými vnútroštátnymi audítorskými orgánmi alebo útvarmi podľa článku 248 zmluvy alebo akékoľvek kontroly vykonávané podľa článku 279 ods. 1 prvého pododseku písm. b) zmluvy, úradníci a iní zamestnanci Komisie môžu vykonávať kontroly akcií financovaných v rámci programu na mieste vrátane náhodných kontrol.
   3.   Komisia zabezpečuje, aby zmluvy a dohody vyplývajúce z vykonávania tohto programu upravili najmä dohľad a finančnú kontrolu Komisie (alebo jej povereného zástupcu), vykonávané v prípade potreby na mieste, a audit Dvora audítorov.
   4.   Komisia zabezpečuje, aby prijímateľ finančnej pomoci uchoval všetky potrebné doklady týkajúce sa výdavkov vzťahujúcich sa na akciu, tak aby boli Komisii k dispozícii počas piatich rokov od poslednej platby na akúkoľvek akciu.
   5.   Na základe výsledkov správ a kontrol podľa odsekov 1 a 2 Komisia v prípade potreby zabezpečí, aby sa upravil rozsah alebo podmienky prideľovania pôvodne schválenej finančnej pomoci, ako aj časový rozvrh platieb.
   6.   Komisia zabezpečuje, aby sa podnikli všetky ďalšie potrebné kroky na overenie toho, či sa financované akcie uskutočňujú riadne a v súlade s ustanoveniami tohto rozhodnutia a nariadenia o rozpočtových pravidlách.
   Článok 15
   Ochrana finančných záujmov Spoločenstva
   1.   Komisia zabezpečí, aby sa pri vykonávaní akcií financovaných podľa tohto rozhodnutia chránili finančné záujmy Spoločenstva uplatňovaním preventívnych opatrení proti podvodom, korupcii a všetkým iným nezákonným činnostiam, a to účinnými kontrolami a vymáhaním nesprávne vyplatených súm, a v prípade zistenia nezrovnalostí účinnými, primeranými a odradzujúcimi sankciami v súlade s nariadeniami (ES, Euratom) č. 2988/95, (Euratom, ES) č. 2185/96 a (ES) č. 1073/1999.
   2.   Pokiaľ ide o akcie Spoločenstva financované v rámci tohto rozhodnutia, nariadenia (ES, Euratom) č. 2988/95 a (Euratom, ES) č. 2185/96 sa vzťahujú na každé porušenie ustanovenia práva Spoločenstva vrátane porušenia zmluvnej povinnosti stanovenej v súvislosti s programom, ktoré je dôsledkom konania alebo opomenutia zo strany hospodárskeho subjektu, ktoré má alebo by mohlo mať negatívny vplyv na všeobecný rozpočet Európskej únie alebo na rozpočty spravované Európskymi spoločenstvami ako neopodstatnená výdavková položka.
   3.   Komisia zabezpečí, aby sa výška finančnej pomoci poskytnutá na akciu znížila, pozastavila alebo vymohla späť, ak zistí nezrovnalosti vrátane nesúladu s ustanoveniami tohto rozhodnutia alebo samostatného rozhodnutia, alebo zmluvy či dohody poskytujúcej príslušnú finančnú pomoc, alebo ak sa preukáže, že bez predchádzajúceho súhlasu Komisie došlo k takej zmene akcie, ktorá je v rozpore s povahou alebo vykonávacími podmienkami projektu.
   4.   Ak sa nedodržia lehoty alebo ak pokrok pri vykonávaní akcie umožňuje odôvodniť len časť pridelenej finančnej pomoci, prijímateľ pomoci predloží Komisii v stanovenej lehote svoje pripomienky. Ak prijímateľ pomoci neposkytne uspokojivú odpoveď, Komisia zabezpečí, že poskytnutie zvyšnej finančnej pomoci sa môže zrušiť a že sa vyžiada vrátenie už vyplatených súm.
   5.   Komisia zabezpečí, aby sa jej vrátila každá nenáležitá platba. Ku každej sume, ktorá sa nevráti včas, sa v súlade s podmienkami stanovenými v nariadení o rozpočtových pravidlách pripočíta úrok.
   Článok 16
   Hodnotenie
   1.   Program sa pravidelne monitoruje s cieľom sledovať realizáciu činností vykonávaných na jeho základe.
   2.   Komisia zabezpečuje pravidelné, nezávislé a externé hodnotenie programu.
   3.   Komisia predloží Európskemu parlamentu a Rade:

               a)

               výročnú prezentáciu vykonávania programu;

               b)

               priebežnú hodnotiacu správu o dosiahnutých výsledkoch a kvalitatívnych a kvantitatívnych aspektoch vykonávania programu vrátane práce, ktorú vykonali prijímatelia prevádzkových grantov uvedení v článku 4 písm. d), najneskôr do 31. marca 2011;

               c)

               oznámenie o pokračovaní tohto programu najneskôr do 30. augusta 2012;

               d)

               správu o následnom hodnotení najneskôr do 31. decembra 2014.

         Článok 17
   Uverejňovanie akcií
   Komisia každý rok uverejní zoznam akcií financovaných v rámci tohto programu s krátkym opisom každého projektu.
   Článok 18
   Zviditeľnenie
   Komisia ustanoví usmernenia, ktoré zabezpečia zviditeľnenie finančnej pomoci poskytnutej podľa tohto rozhodnutia.
   Článok 19
   Nadobudnutie účinnosti
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. januára 2007.

      V Štrasburgu 25. septembra 2007

            Za Európsky parlament

            predseda

         H.-G. PÖTTERING

            Za Radu

            predseda

         M. LOBO ANTUNES

      (1)  Stanovisko Európskeho parlamentu zo 14. decembra 2006 (zatiaľ neuverejnené v úradnom vestníku), spoločná pozícia Rady z 13. júna 2007 (Ú. v. EÚ C 171 E, 24.7.2007, s. 1) a pozícia Európskeho parlamentu z 11. júla 2007 (zatiaľ neuverejnená v úradnom vestníku). Rozhodnutie Rady z 18. septembra 2007.

      (2)  Jednotná akcia 96/636/SVV z 28. októbra 1996 prijatá Radou na základe článku K.3 Zmluvy o Európskej únii, týkajúca sa programu stimulov a výmen pre právnikov („Grotius“) (Ú. v. ES L 287, 8.11.1996, s. 3). Nariadenie Rady (ES) č. 290/2001 z 12. februára 2001, ktorým sa predlžuje program stimulov a výmen pre právnikov v oblasti občianskeho práva („Grotius-civil“) (Ú. v. ES L 43, 14.2.2001, s. 1).

      (3)  Rozhodnutie Európskeho parlamentu a Rady č. 1496/98/ES z 22. júna 1998, ktorým sa ustanovuje akčný program na zvýšenie vedomostí o práve Spoločenstva u právnikov (projekt Robert Schuman) (Ú. v. ES L 196, 14.7.1998, s. 24).

      (4)  Ú. v. ES L 115, 1.5.2002, s. 1.

      (5)  Ú. v. EÚ C 53, 3.3.2005, s. 1.

      (6)  Ú. v. EÚ C 198, 12.8.2005, s. 1.

      (7)  Ú. v. EÚ C 139, 14.6.2006, s. 1.

      (8)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (9)  Ú. v. ES L 357, 31.12.2002, s. 1. Nariadenie naposledy zmenené a doplnené nariadením (ES, Euratom) č. 478/2007 (Ú. v. EÚ L 111, 28.4.2007, s. 13).

      (10)  Ú. v. ES L 312, 23.12.1995, s. 1.

      (11)  Ú. v. ES L 292, 15.11.1996, s. 2.

      (12)  Ú. v. ES L 136, 31.5.1999, s. 1.

      (13)  Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11).

      (14)  Ú. v. EÚ C 69, 21.3.2006, s. 1.

      (15)  Ú. v. ES L 174, 27.6.2001, s. 25.


title: 2014/307/EÚ: Rozhodnutie Rady z 13. mája 2014 o pozícii, ktorá sa má v mene Európskej únie zaujať v Spoločnom výbore EHP, pokiaľ ide o zmenu protokolu 31 k Dohode o EHP, o spolupráci v špecifických oblastiach mimo štyroch slobôd

text:
               29.5.2014

               SK

               Úradný vestník Európskej únie

               L 160/31

         ROZHODNUTIE RADY
   z 13. mája 2014
   o pozícii, ktorá sa má v mene Európskej únie zaujať v Spoločnom výbore EHP, pokiaľ ide o zmenu protokolu 31 k Dohode o EHP, o spolupráci v špecifických oblastiach mimo štyroch slobôd

      (2014/307/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 166 ods. 4, článok 167 ods. 5 prvá zarážka, článok 173 ods. 3 a 218 ods. 9 tejto zmluvy,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:

               (1)

               Protokol 31 k Dohode o Európskom hospodárskom priestore (ďalej len „Dohoda o EHP“) obsahuje osobitné ustanovenia a opatrenia týkajúce sa spolupráce v špecifických oblastiach mimo štyroch slobôd.

               (2)

               Je vhodné rozšíriť spoluprácu zmluvných strán Dohody o EHP s cieľom začleniť nariadenie Európskeho parlamentu a Rady (EÚ) č. 1295/2013 (2).

               (3)

               Protokol 31 k Dohode o EHP by sa mal preto zodpovedajúcim spôsobom zmeniť, aby sa od 1. januára 2014 umožnila táto rozšírená spolupráca.

               (4)

               Pozícia Únie v Spoločnom výbore EHP by preto mala byť založená na pripojenom návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorú má Únia zaujať v Spoločnom výbore EHP k navrhnutej zmene protokolu 31 k Dohode o EHP o spolupráci v špecifických oblastiach mimo štyroch slobôd, je založená na návrhu rozhodnutia Spoločného výboru EHP pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 13. mája 2014

            Za Radu

            predseda

         E. VENIZELOS

      (1)  Ú. v. ES L 305, 30.11.1994, s. 6.

      (2)  Nariadenie Európskeho parlamentu a Rady (EÚ) č. 1296/2013 z 11. decembra 2013 o programe Európskej únie v oblasti zamestnanosti a sociálnej inovácie (EaSI) a ktorým sa mení rozhodnutie č. 283/2010/EÚ, ktorým sa zriaďuje európsky nástroj mikrofinancovania Progress v oblasti zamestnanosti a sociálneho začleňovania (Ú. v. EÚ L 347, 20.12.2013, s. 221).

         NÁVRH

      ROZHODNUTIE SPOLOČNÉHO VÝBORU EHP č. …/2014
      z,
      ktorým sa mení protokol 31 k Dohode o EHP o spolupráci v špecifických oblastiach mimo štyroch slobôd
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
      keďže:

                  (1)

                  Je vhodné rozšíriť spoluprácu zmluvných strán Dohody o EHP tak, aby zahŕňala nariadenie Európskeho parlamentu a Rady (EÚ) č. 1295/2013 z 11. decembra 2013, ktorým sa ustanovuje program Kreatívna Európa (2014 až 2020) a zrušujú rozhodnutia č. 1718/2006/ES, č. 1855/2006/ES a č. 1041/2009/ES (1),

                  (2)

                  Protokol 31 k Dohode o EHP by sa mal preto zodpovedajúcim spôsobom zmeniť, aby sa od 1. januára 2014 umožnila táto rozšírená spolupráca,

            PRIJAL TOTO ROZHODNUTIE:
      Článok 1
      Do článku 9 ods. 4 protokolu 31 k Dohode o EHP sa dopĺňa táto zarážka:

                  „—

                     32013 R 1295: Nariadenie Európskeho parlamentu a Rady (EÚ) č. 1295/2013 z 11. decembra 2013, ktorým sa ustanovuje program Kreatívna Európa (2014 až 2020) a zrušujú rozhodnutia č. 1718/2006/ES, č. 1855/2006/ES a č. 1041/2009/ES (Ú. v. EÚ L 347, 20.12.2013, s. 221).
                  Lichtenštajnsko bude vyňaté z účasti na tomto programe a nebude na tento program ani finančne prispievať.“

            Článok 2
      Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP (2).
      Uplatňuje sa od 1. januára 2014.
      Článok 3
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

         V Bruseli

               Za Spoločný výbor EHP

               predseda

               tajomníci

               Spoločného výboru EHP

         (1)  Ú. v. EÚ L 347, 20.12.2013, s. 221.

         (2)  [Ústavné požiadavky neboli oznámené.] [Ústavné požiadavky boli oznámené.]


title: Rozhodnutie Európskeho parlamentu, Rady a Komisie (EÚ, Euratom) 2016/1432 z 19. augusta 2016, ktorým sa vymenúva riaditeľ Úradu pre európske politické strany a európske politické nadácie

text:
               27.8.2016

               SK

               Úradný vestník Európskej únie

               L 232/10

         ROZHODNUTIE EURÓPSKEHO PARLAMENTU, RADY A KOMISIE (EÚ, Euratom) 2016/1432
   z 19. augusta 2016,
   ktorým sa vymenúva riaditeľ Úradu pre európske politické strany a európske politické nadácie
   EURÓPSKY PARLAMENT, RADA EURÓPSKEJ ÚNIE A EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Zmluvu o založení Európskeho spoločenstva pre atómovú energiu,
   so zreteľom na nariadenie Európskeho parlamentu a Rady (EÚ, Euratom) č. 1141/2014 z 22. októbra 2014 o štatúte a financovaní európskych politických strán a európskych politických nadácií (1), najmä na jeho článok 6 ods. 3,
   so zreteľom na zoznam kandidátov, ktorý 14. júla 2016 vypracovala výberová komisia zložená z generálnych tajomníkov Európskeho parlamentu, Rady a Komisie, v nadväznosti na verejnú výzvu pre kandidátov, na účely vymenovania riaditeľa Úradu pre európske politické strany a európske politické nadácie,
   keďže:

               (1)

               Článkom 6 ods. 1 nariadenia (EÚ, Euratom) č. 1141/2014 sa zriaďuje Úrad pre európske politické strany a európske politické nadácie.

               (2)

               V článku 6 ods. 3 nariadenia (EÚ, Euratom) č. 1141/2014 sa stanovuje, že riaditeľ Úradu pre európske politické strany a európske politické nadácie sa má vymenovať na základe spoločnej dohody Európskeho parlamentu, Rady a Komisie na neobnoviteľné funkčné obdobie piatich rokov,

         PRIJALI TOTO ROZHODNUTIE:
   Článok 1
   1.   Pán Michael ADAM sa týmto vymenúva za riaditeľa Úradu pre európske politické strany a európske politické nadácie na obdobie od 1. septembra 2016 do 31. augusta 2021.
   2.   Riaditeľ je vymenovaný za dočasného zamestnanca v platovej triede AD 12 stupni 1.
   3.   Vymenovanie je podmienené tým, že dezignovaný riaditeľ podpíše vyhlásenie o nezávislosti a neprítomnosti konfliktu záujmov, ktoré je priložené k tomuto rozhodnutiu.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 19. augusta 2016

            Za Európsky parlament

            predseda

         M. SCHULZ

            Za Radu

            predseda

         M. LAJČÁK

            Za Komisiu

            prvý podpredseda

         F. TIMMERMANS

      (1)  Ú. v. EÚ L 317, 4.11.2014, s. 1.

      PRÍLOHA
      Ja, podpísaný …vyhlasujem, že beriem na vedomie článok 6 ods. 3 nariadenia Európskeho parlamentu a Rady (EÚ, Euratom) č. 1141/2014 o štatúte a financovaní európskych politických strán a európskych politických nadácií a budem vykonávať funkciu riaditeľa úradu úplne nezávisle a budem v plnej miere dodržiavať pravidlá stanovené v uvedenom nariadení. Pri vykonávaní činnosti v mene úradu nebudem požadovať ani prijímať pokyny od žiadnej inštitúcie ani vlády, ani od žiadneho iného orgánu, úradu či agentúry. Zdržím sa akéhokoľvek konania, ktoré je nezlučiteľné s povahou mojich povinností.
      Vyhlasujem, že podľa môjho najlepšieho vedomia nemám konflikt záujmov. Konflikt záujmov vzniká, ak je spochybnené nestranné a objektívne vykonávanie funkcie riaditeľa úradu z dôvodov, ktoré sa týkajú rodiny, osobného života, politickej, štátnej, filozofickej alebo náboženskej príslušnosti, ekonomických, či akýchkoľvek iných spoločných záujmov s príjemcom. Osobitne tiež vyhlasujem, že nie som poslancom Európskeho parlamentu, nemám žiaden volebný mandát a nie som a ani som nikdy nebol zamestnancom európskej politickej strany alebo európskej politickej nadácie.
      V Bruseli

            [DÁTUM + PODPIS

            dezignovaného riaditeľa]


title: Rozhodnutie Rady (SZBP) 2015/241 z 9. februára 2015 , ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny

text:
               16.2.2015

               SK

               Úradný vestník Európskej únie

               L 40/14

         ROZHODNUTIE RADY (SZBP) 2015/241
   z 9. februára 2015,
   ktorým sa mení rozhodnutie 2014/145/SZBP o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na rozhodnutie Rady 2014/145/SZBP zo 17. marca 2014 o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny (1), a najmä na jeho článok 3 ods. 1,
   keďže:

               (1)

               Rada 17. marca 2014 prijala rozhodnutie 2014/145/SZBP.

               (2)

               Vzhľadom na pretrvávajúcu vážnosť situácie na území Ukrajiny sa Rada domnieva, že do zoznamu osôb, subjektov a orgánov, na ktoré sa vzťahujú reštriktívne opatrenia, ako sa uvádza v prílohe k rozhodnutiu 2014/145/SZBP, by sa mali doplniť ďalšie osoby a subjekty.

               (3)

               Príloha k rozhodnutiu 2014/145/SZBP by sa mala zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Osoby a subjekty uvedené v prílohe k tomuto rozhodnutiu sa dopĺňajú do zoznamu uvedeného v prílohe k rozhodnutiu 2014/145/SZBP.
   Článok 2
   Toto rozhodnutie nadobúda účinnosť 16. februára 2015.
   Uverejní sa v Úradnom vestníku Európskej únie.

      V Bruseli 9. februára 2015

            Za Radu

            predsedníčka

         F. MOGHERINI

      (1)  Ú. v. EÚ L 78, 17.3.2014, s. 16.

      PRÍLOHA

         Zoznam osôb a subjektov podľa článku 1

      I.   Osoby

                  Meno

                  Informácie o totožnosti

                  Odôvodnenie

                  Dátum zaradenia na zoznam

                  133.

                  Pavel DREMOV (alias Batya)
                  Павел ДРЁМОВ

                  Narodený v roku 1976, v Stachanove

                  Veliteľ „Prvého kozáckeho regimentu“ (First Cossack Regiment), ozbrojenej separatistickej skupiny, ktorá sa zapojila do bojov na východnej Ukrajine.
                  V tejto funkcii aktívne podporuje činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú.

                  16.2.2015

                  134.

                  Alexey MILCHAKOV (alias Fritz, Serbian)
                  Алексей МИЛЬЧАКОВ

                  Narodený v roku 1991 v Sankt-Peterburgu

                  Veliteľ jednotky „Rusič“ (Rusich), ozbrojenej separatistickej skupiny, ktorá sa zapojila do bojov na východnej Ukrajine.
                  V tejto funkcii aktívne podporuje činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú.

                  16.2.2015

                  135.

                  Arseny PAVLOV (alias Motorola)
                  Арсéний Сергéевич ПÁВЛОВ (alias Моторóла)

                  Narodený 2.2.1983 v Uchta, Komi

                  Veliteľ „bataliónu Sparta“ (Sparta Battalion), ozbrojenej separatistickej skupiny, ktorá sa zapojila do bojov na východnej Ukrajine.
                  V tejto funkcii aktívne podporuje činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú.

                  16.2.2015

                  136.

                  Mikhail TOLSTYKH (alias Givi)
                  Михаил Толстых

                  Narodený v roku 1980 v Ilovajsku

                  Veliteľ „bataliónu Somali“ (Somali battalion), ozbrojenej separatistickej skupiny, ktorá sa zapojila do bojov na východnej Ukrajine.
                  V tejto funkcii aktívne podporuje činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú.

                  16.2.2015

                  137.

                  Eduard BASURIN

                  Tzv. „zástupca veliteľa“ na ministerstve obrany tzv. „Doneckej ľudovej republiky“.
                  Prevzatím a vykonávaním tejto funkcie aktívne podporuje činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú.

                  16.2.2015

                  138.

                  Alexandr SHUBIN
                  Александр Васильевич ШУБИН

                  Tzv. „minister spravodlivosti“ nezákonnejj tzv. „Luhanskej ľudovej republiky“.
                  Prevzatím a vykonávaním tejto funkcie aktívne podporuje činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú.

                  16.2.2015

                  139.

                  Sergey LITVIN
                  Сергей Анатольевич ЛИТВИН

                  Tzv. „podpredseda Rady ministrov“ tzv. „Luhanskej ľudovej republiky“.
                  Prevzatím a vykonávaním tejto funkcie aktívne podporuje činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú.

                  16.2.2015

                  140.

                  Sergey IGNATOV
                  Сергей Юрьевич ИГНАТОВ

                  Tzv. „hlavný veliteľ ľudových milícií“ tzv. „Luhanskej ľudovej republiky“.
                  Prevzatím a vykonávaním tejto funkcie aktívne podporuje činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú.

                  16.2.2015

                  141.

                  Ekaterina FILIPPOVA
                  Екатерина Владимировна ФИЛИППОВА

                  Narodená 20.11.1988 v Krasnoarmajsku

                  Tzv. „ministerka spravodlivosti“ tzv. „Doneckej ľudovej republiky“.
                  Prevzatím a vykonávaním tejto funkcie aktívne podporuje činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú.

                  16.2.2015

                  142.

                  Aleksandr TIMOFEEV
                  Александр ТИМОФЕЕВ

                  Narodený 27.1.1974

                  Tzv. „minister pre rozpočet“ tzv. „Doneckej ľudovej republiky“.
                  Prevzatím a vykonávaním tejto funkcie aktívne podporuje činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú.

                  16.2.2015

                  143.

                  Evgeny MANUILOV
                  Евгений Владимирович МАНУЙЛОВ

                  Tzv. „minister pre rozpočet“ tzv. „Luhanskej ľudovej republiky“.
                  Prevzatím a vykonávaním tejto funkcie aktívne podporuje činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú.

                  16.2.2015

                  144.

                  Viktor YATSENKO
                  Виктор ЯЦЕНКО

                  Narodený 22.4.1985 v Chersone

                  Tzv. „minister komunikácii“ tzv. „Doneckej ľudovej republiky“.
                  Prevzatím a vykonávaním tejto funkcie aktívne podporuje činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú.

                  16.2.2015

                  145.

                  Olga BESEDINA
                  Ольга Игорева БЕСЕДИНА

                  Tzv. „ministerka pre hospodársky rozvoj a obchod“ tzv. „Luhanskej ľudovej republiky“.
                  Prevzatím a vykonávaním tejto funkcie aktívne podporuje činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú.

                  16.2.2015

                  146.

                  Zaur ISMAILOV
                  Заур Исмаилов

                  Narodenýáv roku 1975, v Krasny Luch, Vorošilovgrad Luhansk

                  Tzv. „úradujúca generálna prokurátorka“ tzv. „Luhanskej ľudovej republiky“.
                  Prevzatím a vykonávaním tejto funkcie aktívne podporuje činnosti a politiky, ktoré narúšajú územnú celistvosť, zvrchovanosť a nezávislosť Ukrajiny a ďalej ju destabilizujú.

                  16.2.2015

                  147.

                  Anatoly Ivanovich ANTONOV
                  Анатолий Иванович Антонов

                  Narodený 15.5.1955 v Omsku

                  Námestník ministra obrany, ktorý sa v tejto funkcii podieľal na podpore nasadenia ruských jednotiek na Ukrajine.
                  Podľa súčasného ruského ministerstva obrany sa z tejto funkcie podieľa na formovaní a vykonávaní politiky ruskej vlády. Tieto politiky ohrozujú územnú celistvosť, zvrchovanosť a nezávislosť Ukrajiny.

                  16.2.2015

                  148.

                  Arkady Viktorovich BAKHIN
                  Аркадий Викторович Бахин

                  Narodený 8.5.1956 v Kaunase (Litva)

                  Prvý námestník ministra obrany, ktorý sa v tejto funkcii podieľal na podpore nasadenia ruských jednotiek na Ukrajine.
                  Podľa súčasného ruského ministerstva obrany sa z tejto funkcie podieľa na formovaní a vykonávaní politiky ruskej vlády. Tieto politiky ohrozujú územnú celistvosť, zvrchovanosť a nezávislosť Ukrajiny.

                  16.2.2015

                  149.

                  Andrei Valeryevich KARTAPOLOV
                  Андрей Валерьевич Картaполов

                  Narodený 9.11.1963 v NDR

                  Riaditeľ oddelenia pre hlavné operácie a zástupca šéfa generálneho štábu Ozbrojených síl Ruskej federácie. V oboch funkciách sa aktívne podieľa na formovaní a vykonávaní vojenskej kampane ruských síl na Ukrajine.
                  Podľa deklarovaných činností generálneho štábu vykonáva operačnú kontrolu nad ozbrojenými silami, aktívne sa podieľa na formovaní a vykonávaní politiky ruskej vlády, ktorá je hrozbou pre územnú celistvosť, zvrchovanosť a nezávislosť Ukrajiny.

                  16.2.2015

                  150.

                  Iosif (Joseph) Davydovich KOBZON
                  Иосиф Дaвыдович Кобзон

                  Narodený 11.9.1937 v Časov Jar, (Ukrajina)

                  Člen Štátnej dumy.
                  Navštívil takzvanú Doneckú ľudovú republiku a počas svojej návštevy predniesol vyhlásenia, ktorými podporil separatistov. Bol tiež vymenovaný za honorárneho konzula tzv. „Doneckej ľudovej republiky“ v Ruskej federácii.
                  20. marca 2014 hlasoval za návrh federálneho ústavného zákona „o prijatí Krymskej republiky do Ruskej federácie a vytvorení nových federálych celkov v rámci Ruskej federácie – Krymskej republiky a mesta s federálnym štatútom Sevastopol“.

                  16.2.2015

                  151.

                  Valery Fedorovich RASHKIN
                  Валерий Фёдорович Рашкин

                  Narodený 14.3.1955 v Kaliningradskej oblasti, ZSSR.

                  Prvý podpredseda Výboru pre etnické otázky Štátnej dumy.
                  Zakladateľ občianskeho hnutia „Krasnaja Moskva – front vlasteneckej pomoci Červená Moskva“, ktoré organizovalo verejné demonštrácie na podporu separatistov a tým podporilo politiky, ktoré narúšajú územnú celistvosť, zvrchovanosť a nezávislosť Ukrajiny.
                  20. marca 2014 hlasoval za návrh federálneho ústavného zákona „o prijatí Krymskej republiky do Ruskej federácie a vytvorení nových federálych celkov v rámci Ruskej federácie – Krymskej republiky a mesta s federálnym štatútom Sevastopol“.

                  16.2.2015

            II.   Subjekty

                  Názov

                  Informácie o totožnosti

                  Odôvodnenie

                  Dátum zaradenia na zoznam

                  29.

                  Kozácka národná garda
                  Казачья Национальная Гвардия

                  Ozbrojená separatistická skupina, ktorá aktívne podporuje činnosti narúšajúce územnú celistvosť, zvrchovanosť a nezávislosť Ukrajiny a ďalej ju destabilizujú.
                  Keďže jej velí Nikolay KOZITSYN, je v spojení s touto osobou zaradenou na zoznam.

                  16.2.2015

                  30.

                  Batalión Sparta
                  Батальон „Спарта“

                  Ozbrojená separatistická skupina, ktorá aktívne podporuje činnosti narúšajúce územnú celistvosť, zvrchovanosť a nezávislosť Ukrajiny a ďalej ju destabilizujú.
                  Keďže jej velí Arseny PAVLOV, je v spojení s touto osobou zaradenou na zoznam.

                  16.2.2015

                  31.

                  Batalión Somali
                  Батальон „Сомали“

                  Ozbrojená separatistická skupina, ktorá aktívne podporuje činnosti narúšajúce územnú celistvosť, zvrchovanosť a nezávislosť Ukrajiny a ďalej ju destabilizujú.
                  Keďže jej velí Mikhail TOLSTYKH alias Givi, je v spojení s touto osobou zaradenou na zoznam.

                  16.2.2015

                  32.

                  Batalión Zarya
                  Батальон „Заря“

                  Ozbrojená separatistická skupina, ktorá aktívne podporuje činnosti narúšajúce územnú celistvosť, zvrchovanosť a nezávislosť Ukrajiny a ďalej ju destabilizujú.

                  16.2.2015

                  33.

                  Brigáda Prizrak
                  Бригада „Призрак“

                  Ozbrojená separatistická skupina, ktorá aktívne podporuje činnosti narúšajúce územnú celistvosť, zvrchovanosť a nezávislosť Ukrajiny a ďalej ju destabilizujú.
                  Keďže jej velí Oleksiy MOZGOVY, je v spojení s touto osobou zaradenou na zoznam.

                  16.2.2015

                  34.

                  Batalión Oplot
                  Батальон „Оплот“

                  Sociálne médiá:
                  http://vk.com/oplot_info

                  Ozbrojená separatistická skupina, ktorá aktívne podporuje činnosti narúšajúce územnú celistvosť, zvrchovanosť a nezávislosť Ukrajiny a ďalej ju destabilizujú.

                  16.2.2015

                  35.

                  Batalión Kalmius
                  Батальон „Кальмиус“

                  Ozbrojená separatistická skupina, ktorá aktívne podporuje činnosti narúšajúce územnú celistvosť, zvrchovanosť a nezávislosť Ukrajiny a ďalej ju destabilizujú.

                  16.2.2015

                  36.

                  Batalión Smrť
                  Батальон „Смерть“

                  Ozbrojená separatistická skupina, ktorá aktívne podporuje činnosti narúšajúce územnú celistvosť, zvrchovanosť a nezávislosť Ukrajiny a ďalej ju destabilizujú.

                  16.2.2015

                  37.

                  Verejné hnutie „NOVOROSSIYA“(NOVORASIJA – NOVORUSKO)
                  Движение Новороссия

                  Verejné hnutie „Novorasija“/„Novorusko“ bolo založené v novembri 2014 v Rusku a na jeho čele je ruský dôstojník Igor Strelkov [identifikovaný ako zamestnanec hlavného spravodajského riaditeľstva generálneho štábu ozbrojených síl Ruskej federácie (GRU)].
                  Medzi jeho deklarované ciele patrí poskytovať všetky druhy účinnej pomoci pre Novorusko, a to aj pomocou pre bojovú činnosť milícií vo východnej Ukrajine, čím podporuje činnosti, ktoré narúšajú územnú celistvosť, zvrchovanosť a nezávislosť Ukrajiny.
                  Spojené s osobou uvedenou na zozname za narúšanie územnej celistvosti Ukrajiny.

                  16.2.2015


title: Rozhodnutie Rady (SZBP) 2015/599 z 15. apríla 2015 , ktorým sa vymenúva osobitný zástupca Európskej únie pre mierový proces na Blízkom východe

text:
               16.4.2015

               SK

               Úradný vestník Európskej únie

               L 99/29

         ROZHODNUTIE RADY (SZBP) 2015/599
   z 15. apríla 2015,
   ktorým sa vymenúva osobitný zástupca Európskej únie pre mierový proces na Blízkom východe
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 31 ods. 2 a článok 33,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Riešenie palestínsko-izraelského konfliktu je pre Úniu strategickou prioritou a Únia musí zostať aktívna, kým sa nedosiahne riešenie založené na existencii dvoch štátov.

               (2)

               Osobitný zástupca Európskej únie (OZEÚ) pre mierový proces na Blízkom východe sa vymenuje na obdobie 12 mesiacov.

               (3)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Pán Fernando Gentilini sa týmto vymenúva za osobitného zástupcu Európskej únie (OZEÚ) pre mierový proces na Blízkom východe do 30. apríla 2016. Rada môže rozhodnúť, že mandát OZEÚ sa skončí skôr na základe posúdenia zo strany Politického a bezpečnostného výboru (PBV) a na návrh vysokého predstaviteľa Únie pre zahraničné veci a bezpečnostnú politiku (VP).
   Článok 2
   Ciele politiky
   1.   Mandát OZEÚ je založený na cieľoch politiky Únie týkajúcej sa mierového procesu na Blízkom východe.
   2.   Všeobecným cieľom je úplný mier, ktorý by sa mal dosiahnuť na základe riešenia založeného na existencii dvoch štátov – Izraela a susediaceho demokratického, životaschopného, mierového a zvrchovaného palestínskeho štátu – ktoré by existovali vedľa seba oddelené bezpečnými a uznávanými hranicami a mali normálne vzťahy so svojimi susedmi v súlade s príslušnými rezolúciami Bezpečnostnej rady Organizácie Spojených národov (OSN) a s madridskými zásadami vrátane zásady výmeny územia za mier, cestovnej mapy, dohôd, ktoré zúčastnené strany dosiahli predtým a Arabskej mierovej iniciatívy. Vzhľadom na rôzne aspekty izraelsko-arabských vzťahov predstavuje regionálny rozmer podstatný prvok úplného mieru.
   3.   Politickými prioritami v záujme dosiahnutia tohto cieľa sú zachovanie riešenia založeného na existencii dvoch štátov a obnovenie a podpora mierového procesu. Kľúčovými prvkami na dosiahnutie úspešného výsledku sú jasné parametre vymedzujúce základ rokovaní, pričom Únia zaujala stanovisko k týmto parametrom v záveroch Rady z decembra 2009, decembra 2010 a júla 2014 a bude ich naďalej aktívne propagovať.
   4.   Únia je odhodlaná spolupracovať so zúčastnenými stranami a s partnermi medzinárodného spoločenstva, a to aj prostredníctvom účasti v Kvartete pre Blízky východ („kvarteto“), a aktívne podporovať vhodné medzinárodné iniciatívy na dodanie nového impulzu rokovaniam.
   Článok 3
   Mandát
   1.   Na dosiahnutie uvedených cieľov politiky sa OZEÚ udeľuje mandát:

               a)

               poskytovať aktívny a účinný príspevok Únie k činnostiam a iniciatívam, ktoré vedú k definitívnemu urovnaniu izraelsko-palestínskeho konfliktu, vychádzajúceho z riešenia založeného na existencii dvoch štátov a v súlade s parametrami Únie;

               b)

               podporovať a udržiavať úzke styky so všetkými stranami mierového procesu, príslušnými politickými aktérmi, inými krajinami tohto regiónu, členmi kvarteta a s inými príslušnými krajinami, ako aj s OSN a inými príslušnými medzinárodnými organizáciami, ako je Liga arabských štátov, s cieľom spolupracovať s nimi pri posilňovaní mierového procesu;

               c)

               podľa potreby sa podieľať na podpore a prispievať k prípadnému novému rámcu rokovaní na základe konzultácií so všetkými kľúčovými zainteresovanými stranami a členskými štátmi Únie;

               d)

               aktívne podporovať mierové rokovania medzi stranami a prispievať k nim, a to aj prostredníctvom predkladania návrhov v mene Únie v rámci týchto rokovaní;

               e)

               zabezpečovať trvalú prítomnosť Únie na príslušných medzinárodných fórach;

               f)

               prispievať ku krízovému riadeniu a k predchádzaniu krízam, a to aj v súvislosti s Gazou;

               g)

               na požiadanie prispievať k vykonávaniu medzinárodných dohôd dosiahnutých medzi stranami a viesť s nimi diplomatické rokovania v prípade porušenia podmienok uvedených dohôd;

               h)

               prispievať k politickému úsiliu o dosiahnutie zásadnej zmeny, ktorá by viedla k udržateľnému riešeniu pre Pásmo Gazy, ktoré je neoddeliteľnou súčasťou budúceho palestínskeho štátu a ktoré by malo byť predmetom rokovaní;

               i)

               venovať osobitnú pozornosť faktorom, ktoré ovplyvňujú regionálny rozmer mierového procesu, účasti arabských partnerov a vykonávaniu Arabskej mierovej iniciatívy;

               j)

               viesť konštruktívne rokovania so signatármi dohôd v rámci mierového procesu s cieľom podporovať dodržiavanie základných noriem demokracie vrátane dodržiavania medzinárodného humanitárneho práva, ľudských práv a zásad právneho štátu;

               k)

               predkladať návrhy týkajúce sa zásahov Únie do mierového procesu a najlepšieho spôsobu realizácie jej iniciatív a jej prebiehajúceho úsilia súvisiaceho s mierovým procesom, ako je napríklad príspevok Únie k palestínskym reformám, vrátane politických aspektov príslušných rozvojových projektov Únie;

               l)

               primäť zúčastnené strany k tomu, aby sa zdržali jednostranného konania, ktoré ohrozuje realizovateľnosť riešenia založeného na existencii dvoch štátov;

               m)

               ako vyslanec pri kvartete podávať správy o pokroku a vývoji rokovaní a prispievať k príprave zasadnutí vyslancov pri kvartete na základe pozícií Únie a koordinácie s ďalšími členmi kvarteta;

               n)

               prispievať k vykonávaniu politiky Únie v oblasti ľudských práv v spolupráci s OZEÚ pre ľudské práva vrátane usmernení Únie pre oblasť ľudských práv, najmä usmernení Únie o deťoch v ozbrojených konfliktoch, ako aj o násilí voči ženám a boji proti všetkým formám ich diskriminácie, a politiky Únie s ohľadom na rezolúciu Bezpečnostnej rady Organizácie Spojených národov 1325 (2000) o ženách, mieri a bezpečnosti, a to aj sledovaním vývoja v tejto oblasti a podávaním správ a formulovaním odporúčaní o ňom;

               o)

               prispievať k lepšiemu pochopeniu úlohy Únie medzi mienkotvornými subjektmi v regióne.

         2.   OZEÚ podporuje prácu VP v regióne a zabezpečuje prehľad všetkých činností Únie v regióne, ktoré súvisia s mierovým procesom na Blízkom východe.
   Článok 4
   Vykonávanie mandátu
   1.   OZEÚ je zodpovedný za vykonávanie mandátu pod vedením VP.
   2.   PBV je s OZEÚ v úzkom spojení a je jeho hlavným styčným bodom s Radou. PBV činnosť OZEÚ v rámci jeho mandátu strategicky a politicky usmerňuje bez toho, aby boli dotknuté právomoci VP.
   3.   OZEÚ svoju činnosť úzko koordinuje s Európskou službou pre vonkajšiu činnosť (ESVČ) a s jej príslušnými útvarmi.
   4.   OZEÚ úzko spolupracuje so zastupiteľským úradom Únie v Jeruzaleme, delegáciou Únie v Tel Avive, ako aj so všetkými inými príslušnými delegáciami Únie v regióne.
   5.   OZEÚ sa zdržiava predovšetkým v regióne a zároveň je pravidelne prítomný v ústredí ESVČ.
   Článok 5
   Financovanie
   1.   Referenčná suma určená na úhradu výdavkov spojených s mandátom OZEÚ v období do 30. apríla 2016 je 1 980 000 EUR.
   2.   S výdavkami sa hospodári v súlade s postupmi a pravidlami, ktoré sa vzťahujú na všeobecný rozpočet Únie.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   OZEÚ v rámci svojho mandátu a zodpovedajúcich dostupných finančných prostriedkov zodpovedá za vytvorenie tímu. Tím zahŕňa odborníkov na osobitné politické otázky vyplývajúce z mandátu. OZEÚ bezodkladne informuje Radu a Komisiu o zložení tímu.
   2.   Členské štáty, inštitúcie Únie a ESVČ môžu navrhnúť vyslanie personálu pre OZEÚ. Plat členov vyslaného personálu hradí príslušný členský štát, príslušná inštitúcia Únie alebo ESVČ. K OZEÚ sa tiež môžu prideliť experti, ktorých do inštitúcií Únie alebo do ESVČ vyslali členské štáty. Členovia medzinárodného zmluvného personálu sú štátnymi príslušníkmi niektorého členského štátu.
   3.   Všetci členovia vyslaného personálu naďalej administratívne podliehajú vysielajúcemu členskému štátu, vysielajúcej inštitúcii Únie alebo ESVČ a vykonávajú svoje povinnosti a konajú v záujme mandátu OZEÚ.
   Článok 7
   Výsady a imunity OZEÚ a jeho personálu
   Výsady, imunity a ďalšie záruky, ktoré sú potrebné na vykonávanie a plynulý priebeh misie OZEÚ a členov personálu OZEÚ, sa podľa potreby dohodnú s hostiteľskými krajinami. Členské štáty a ESVČ poskytnú na takýto účel všetku potrebnú pomoc.
   Článok 8
   Bezpečnosť utajovaných skutočností EÚ
   OZEÚ a členovia tímu OZEÚ dodržiavajú bezpečnostné zásady a minimálne normy stanovené v rozhodnutí Rady 2013/488/EÚ (1).
   Článok 9
   Prístup k informáciám a logistická podpora
   1.   Členské štáty, ESVČ, Komisia a Generálny sekretariát Rady zabezpečujú, aby mal OZEÚ prístup ku všetkým relevantným informáciám.
   2.   Delegácie Únie v regióne a/alebo členské štáty podľa potreby poskytujú logistickú podporu v regióne.
   Článok 10
   Bezpečnosť
   V súlade s politikou Únie týkajúcou sa bezpečnosti personálu nasadzovaného mimo Únie v operáciách podľa hlavy V zmluvy prijíma OZEÚ v súlade so svojím mandátom a v závislosti od bezpečnostnej situácie na území svojej pôsobnosti všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod priamym vedením OZEÚ, predovšetkým tak, že:

               a)

               vypracuje bezpečnostný plán konkrétnej misie založený na usmerneniach ESVČ, v ktorom sa stanovujú fyzické, organizačné a procedurálne bezpečnostné opatrenia pre konkrétnu misiu, upravuje riadenie bezpečného presunu personálu do oblasti misie a v rámci nej, ako aj riadenie bezpečnostných incidentov a ktorého súčasťou je pohotovostný plán a evakuačný plán misie;

               b)

               zabezpečuje, aby všetci členovia personálu nasadzovaní mimo Únie boli poistení pre prípad zvýšeného rizika, ako si to vyžaduje situácia v oblasti misie;

               c)

               zabezpečuje, aby sa všetci členovia tímu OZEÚ nasadení mimo Únie vrátane miestneho zmluvného personálu zúčastnili pred presunom do oblasti misie alebo bezprostredne po ňom na primeranom bezpečnostnom výcviku podľa stupňa rizikovosti, ktorý oblasti misie pridelila ESVČ;

               d)

               zabezpečuje vykonávanie všetkých dohodnutých odporúčaní vypracovaných na základe pravidelného posúdenia bezpečnosti a predkladá VP, Rade a Komisii písomné správy o ich vykonávaní, ako aj o iných bezpečnostných otázkach v rámci správy o pokroku a správy o vykonávaní mandátu.

         Článok 11
   Podávanie správ
   OZEÚ pravidelne podáva VP a ESVČ ústne a písomné správy. Okrem minimálnych požiadaviek na podávanie správ a stanovovanie cieľov podľa Usmernení pre vymenovanie, mandát a financovanie osobitných zástupcov Únie bude OZEÚ podávať pravidelné správy aj PBV. OZEÚ v prípade potreby podáva správy aj pracovným skupinám Rady. Pravidelné správy sa rozosielajú prostredníctvom siete COREU. OZEÚ môže podávať správy aj Rade pre zahraničné veci. OZEÚ sa môže v súlade s článkom 36 zmluvy podieľať na informovaní Európskeho parlamentu.
   Článok 12
   Koordinácia
   1.   OZEÚ v záujme dosiahnutia cieľov politiky Únie prispieva k jednotnosti, konzistentnosti a účinnosti činnosti Únie a pomáha zabezpečovať, aby všetky nástroje Únie a činnosti členských štátov pôsobili súdržne. Činnosť OZEÚ sa koordinuje s činnosťou Komisie. OZEÚ pravidelne poskytuje informácie misiám členských štátov a delegáciám Únie.
   2.   V teréne sa udržiavajú úzke vzťahy s vedúcimi delegácií Únie, vedúcimi misií SBOP a vedúcimi misií členských štátov. Tieto osoby vyvíjajú maximálne úsilie na pomoc OZEÚ pri vykonávaní jeho mandátu. OZEÚ v úzkej spolupráci s vedúcim delegácie Únie v Tel Avive a zastupiteľským úradom Únie v Jeruzaleme na miestnej úrovni politicky usmerňuje vedúceho policajnej misie Európskej únie na palestínskych územiach (EUPOL COPPS) a veliteľa pomocnej hraničnej misie Európskej únie na hraničnom priechode v Rafahu (EU BAM Rafah). OZEÚ je tiež v spojení s inými medzinárodnými a regionálnymi aktérmi pôsobiacimi v teréne.
   Článok 13
   Preskúmanie
   Vykonávanie tohto rozhodnutia a jeho súlad s inými príspevkami Únie v regióne sa pravidelne skúma. OZEÚ predloží VP, Rade a Komisii správu o pokroku do konca septembra 2015 a súhrnnú správu o vykonávaní mandátu do konca januára 2016.
   Článok 14
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 15. apríla 2015

            Za Radu

            predseda

         E. RINKĒVIČS

      (1)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností (Ú. v. EÚ L 274, 15.10.2013, s. 1).


               12.2.2016

               SK

               Úradný vestník Európskej únie

               C 55/79

         P7_TA(2013)0216
   Nevznesenie námietky: tranzit určitých vedľajších živočíšnych produktov z Bosny a Hercegoviny
   Rozhodnutie Európskeho parlamentu nevzniesť námietky voči návrhu nariadenia Komisie, ktorým sa mení nariadenie (EÚ) č. 142/2011, pokiaľ ide o tranzit určitých vedľajších živočíšnych produktov z Bosny a Hercegoviny (D025828/03 – 2013/2598(RPS))
   (2016/C 055/10)

      Európsky parlament,

               —

               so zreteľom na návrh nariadenia Komisie (D025828/03),

               —

               so zreteľom na nariadenie Európskeho parlamentu a Rady (ES) č. 1069/2009 z 21. októbra 2009, ktorým sa ustanovujú zdravotné predpisy týkajúce sa vedľajších živočíšnych produktov a odvodených produktov neurčených na ľudskú spotrebu (1) a najmä na článok 41 ods. 3 a článok 42 ods. 2,

               —

               so zreteľom na stanovisko výboru uvedeného v článku 52 nariadenia (ES) č. 1069/2009, doručené 5. marca 2013,

               —

               so zreteľom na list Komisie zo 16. mája 2013, v ktorom žiada Európsky parlament, aby vyhlásil, že nevznesie žiadne námietky voči návrhu rozhodnutia,

               —

               so zreteľom na list Výboru pre životné prostredie, verejné zdravie a bezpečnosť potravín predsedovi Konferencie predsedov výborov z 21. mája 2013,

               —

               so zreteľom na článok 5a rozhodnutia Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (2),

               —

               so zreteľom na článok 88 ods. 4 písm. d) a článok 87a ods. 6 rokovacieho poriadku,

               —

               so zreteľom na skutočnosť, že neboli vznesené námietky v lehote stanovenej v tretej a štvrtej zarážke článku 87a ods. 6 rokovacieho poriadku, ktoré vypršalo 22. mája 2013,

               1.

               vyhlasuje, že nevznesie námietku voči návrhu nariadenia Komisie;

               2.

               poveruje svojho predsedu, aby toto rozhodnutie postúpil Komisii a pre informáciu Rade.

      (1)  Ú. v. EÚ L 300, 14.11.2009, s. 1.

      (2)  Ú. v. ES L 184, 17.7.1999, s. 23.


title: Rozhodnutie Rady 2003/856/SBZP z 8. decembra 2003 o vykonávaní jednotnej akcie 2002/210/SBZP o Policajnej misii Európskej únie

text:
Dôležité právne oznámenie

|

32003D0856

Úradný vestník L 323 , 10/12/2003 S. 0013 - 0013

		Rozhodnutie Rady 2003/856/SBZPz 8. decembra 2003o vykonávaní jednotnej akcie 2002/210/SBZP o Policajnej misii Európskej únieRADA EURÓPSKEJ ÚNIE,so zreteľom na jednotnú akciu Rady 2002/210/SBZP z 11. marca 2002 o Policajnej misii Európskej únie (PMEÚ) [1], a najmä na posledný pododsek jej článku 9 ods. 1 písm. b) v spojení s druhou zarážkou článku 23 ods. 2 Zmluvy o Európskej únii,keďže:by Rada mala rozhodnúť o konečnom rozpočte na rok 2004,ROZHODLA TAKTO:Článok 11. Čiastka 17,5 milióna eur, ktorá pokrýva prevádzkové náklady PMEÚ v roku 2004 je financovaná spoločne zo všeobecného rozpočtu Európskej únie.2. Vynakladanie výdavkov financovaných zo všeobecného rozpočtu Európskej únie, ktoré sú uvedené v ods. 1, podlieha postupom a pravidlám spoločenstva, ktoré sa vzťahujú na rozpočtové záležitosti s výnimkou toho, že akékoľvek prefinancovanie nesmie zostať vo vlastníctve spoločenstva.Článok 2Toto rozhodnutie nadobúda účinnosť v deň jeho prijatia.Článok 3Toto rozhodnutie sa uverejní v Úradnom vestníku Európskej únie.V Bruseli 8. decembra 2003Za RadupredsedaF. Frattini[1] Ú. v. ES L 70, 13.3.2002, s. 1.--------------------------------------------------


title: 2014/569/EÚ: Rozhodnutie Európskeho parlamentu z  3. apríla 2014 o absolutóriu za plnenie rozpočtu Európskej agentúry pre bezpečnosť letectva za rozpočtový rok 2012

text:
               5.9.2014

               SK

               Úradný vestník Európskej únie

               L 266/182

         ROZHODNUTIE EURÓPSKEHO PARLAMENTU
   z 3. apríla 2014
   o absolutóriu za plnenie rozpočtu Európskej agentúry pre bezpečnosť letectva za rozpočtový rok 2012
   (2014/569/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej agentúry pre bezpečnosť letectva za rozpočtový rok 2012,

               —

               so zreteľom na správu Dvora audítorov o overení ročnej účtovnej závierky Európskej agentúry pre bezpečnosť letectva za rozpočtový rok 2012 spolu s odpoveďami agentúry (1),

               —

               so zreteľom na odporúčanie Rady z 18. februára 2014 (05849/2014 – C7–0054/2014),

               —

               so zreteľom na článok 319 Zmluvy o fungovaní Európskej únii,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 216/2008 o zriadení Európskej agentúry pre bezpečnosť letectva (4), a najmä na jeho článok 60,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 77 a prílohu VI k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0221/2014),

               1.

               udeľuje riaditeľovi Európskej agentúry pre bezpečnosť letectva absolutórium za plnenie rozpočtu agentúry za rozpočtový rok 2012;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej agentúry pre bezpečnosť letectva, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 365, 13.12.2013, s. 66.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 79, 19.3.2008, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: 2012/501/EÚ: Rozhodnutie Komisie zo 7. septembra 2012 , ktorým sa mení a dopĺňa rozhodnutie 2008/899/ES, ktorým sa prijímajú záväzky ponúknuté v súvislosti s antidumpingovým konaním týkajúcim sa dovozu kyseliny citrónovej s pôvodom v Čínskej ľudovej republike

text:
               8.9.2012

               SK

               Úradný vestník Európskej únie

               L 244/27

         ROZHODNUTIE KOMISIE
   zo 7. septembra 2012,
   ktorým sa mení a dopĺňa rozhodnutie 2008/899/ES, ktorým sa prijímajú záväzky ponúknuté v súvislosti s antidumpingovým konaním týkajúcim sa dovozu kyseliny citrónovej s pôvodom v Čínskej ľudovej republike
   (2012/501/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho články 8 a 9,
   po porade s poradným výborom,
   keďže:
   A.   EXISTUJÚCE OPATRENIA

               (1)

               Rada nariadením (ES) č. 1193/2008 (2) uložila konečné antidumpingové clá na dovoz kyseliny citrónovej s pôvodom v Čínskej ľudovej republike do Únie (ďalej len „príslušný výrobok“).

               (2)

               Rozhodnutím 2008/899/ES (3) (ďalej len „rozhodnutie“) Komisia prijala cenový záväzok (ďalej len „záväzok“) okrem iného od spoločnosti Laiwu Taihe Biochemistry Co. Ltd. (ďalej len „spoločnosť Laiwu Taihe“) spolu s Čínskou obchodnou komorou dovozcov a vývozcov kovov, minerálov a chemických látok (ďalej len „CCCMC“).

               (3)

               V rámci záväzku prijatého od spoločnosti Laiwu Taihe, jedinej spoločnosti, ktorej bolo udelené trhovohospodárske zaobchádzanie (ďalej len „THZ“), sa stanovila minimálna dovozná cena (ďalej len „MDC“) pre výrobok, na ktorý sa vzťahuje záväzok, na základe normálnej hodnoty stanovenej počas prešetrovania. Okrem toho v rámci záväzku sa stanovila indexácia MDC v súlade s verejným medzinárodným kótovaním kukurice, ktorá je hlavnou surovinou používanou vyvážajúcim výrobcom.

               (4)

               Spoločnosť sa takisto zaviazala podávať správy a dodržiavať určitý cenový režim pre každý predaj mimo Únie tým zákazníkom, ktorých organizácia alebo štruktúra presahuje hranice Únie, pokiaľ by spoločnosť Laiwu Taihe predávala týmto zákazníkom v Únii.

               (5)

               Spoločnosť Laiwu Taihe ďalej takisto súhlasila poskytovať Komisii pravidelné a podrobné informácie týkajúce sa jej vývozu do Únie ako jedného z prostriedkov, pomocou ktorých môže Komisia účinne sledovať plnenie záväzku.

               (6)

               Komisia pri prijímaní tohto záväzku považovala riziko krížovej kompenzácie za obmedzené.

         B.   ZMENENÉ OKOLNOSTI

               (7)

               Na jeseň 2011 spoločnosť Laiwu Taihe informovala Komisiu o svojom úmysle začať výrobu ďalších druhov príslušného výrobku, na ktoré sa nevzťahuje záväzok, a predávať ich na trhu Únie pri uplatnení antidumpingových ciel.

               (8)

               Komisia analyzovala dôsledky tejto novej štruktúry obchodu a usúdila, že existuje vysoké riziko krížovej kompenzácie, ak sa výrobok, na ktorý sa vzťahuje záväzok, a ďalšie druhy príslušného výrobku, na ktoré sa záväzok nevzťahuje, budú predávať tým istým zákazníkom.

               (9)

               Okrem toho sa Komisia takisto dozvedela o potenciálnej obchodnej spoločnosti nachádzajúcej sa v tých istých priestoroch ako spoločnosť Laiwu Taihe, ktorá nepodlieha oznamovacím povinnostiam, ktorú považuje za ďalšiu prekážku pri účinnom sledovaní plnenia záväzku. Komisia náležite informovala spoločnosť Laiwu Taihe a oznámila jej, že by bola naklonená uvažovať o odvolaní záväzku.

               (10)

               Následne spoločnosť Laiwu Taihe ponúkla, že pri predaji týchto ďalších druhov príslušného výrobku bude dodržiavať MDC pre druh výrobku, na ktorý sa vzťahuje záväzok. Spoločnosť takisto navrhla, že bude tieto druhy výrobku predávať priamo Únii a že oznamovacie povinnosti rozšíri aj na tento predaj.

               (11)

               Komisia sa domnieva, že tieto záväzky nemôžu zmeniť jej pôvodné posúdenie, a to z týchto dôvodov. Po prvé stanovenie cenovej disciplíny pre druhy príslušného výrobku, ktoré spoločnosť počas obdobia pôvodného prešetrovania nevyrábala, by znamenalo revíziu rozsahu výrobku, na ktorý sa vzťahuje záväzok, čo by malo byť predmetom predbežného preskúmania s cieľom opätovne stanoviť MDC. V opačnom prípade by pretrvávalo vysoké riziko krížovej kompenzácie vo vzťahu k druhu výrobku, na ktorý sa vzťahuje záväzok, a k ostatným druhom príslušného výrobku pri predaji tým istým zákazníkom. Po druhé predaj iným obchodníkom a zvýšený objem informácií, ktoré sa majú prijímať v rámci rozšírených oznamovacích povinností, v dôsledku predaja ďalších druhov príslušného výrobku by predstavoval veľkú záťaž pri sledovaní plnenia záväzku.

               (12)

               Na základe uvedených skutočností Komisia dospela k záveru, že v nadväznosti na zmenu v škále výrobkov sa záväzok prijatý od spoločnosti Laiwu Taihe stáva neuskutočniteľným a mal by sa odvolať.

               (13)

               Spoločnosť Laiwu Taihe bola o záveroch Komisie informovaná a dostala príležitosť vyjadriť sa k nim.

               (14)

               Spoločnosť Laiwu Taihe dostala možnosť byť vypočutá a takisto boli prijaté písomné podania, v ktorých spoločnosť Laiwu Taihe opätovne potvrdila svoje záväzky, konkrétne dodržiavať pri každom predaji ďalších druhov výrobku MDC stanovenú pre druh výrobku, na ktorý sa vzťahuje záväzok, uskutočňovať iba priamy predaj zákazníkom EÚ bez sprostredkovateľských domácich obchodných spoločností v Čínskej ľudovej republike a poskytovať všetky dokumenty súvisiace s predajom na vývoz týkajúce sa obidvoch ďalších druhov výrobku. Okrem toho spoločnosť Laiwu Taihe tvrdila, že záväzok predávať nové druhy výrobku za ceny rovnaké alebo vyššie ako MDC výrobku, na ktorý sa vzťahuje záväzok, si nebude vyžadovať revíziu rozsahu výrobku, na ktorý sa vzťahuje záväzok, čo je možné iba prostredníctvom predbežného preskúmania. Spoločnosť Laiwu Taihe ďalej navrhla, aby útvary Komisie uskutočnili overovaciu návštevu v jej priestoroch s cieľom okrem iného overiť údaje o jej výrobných nákladoch.

               (15)

               Komisia sa domnieva, že tieto podania neprinášajú do jej posúdenia nové prvky. Posúdilo sa najmä to, že stanovenie ceny pre druhy výrobku, na ktoré sa nevzťahovalo pôvodné prešetrovanie z dôvodu neexistencie ich výroby, nemôže odstrániť riziko krížovej kompenzácie, pretože takáto cena nebola stanovená a dokonca ani overená. Pokiaľ ide o navrhované overenie okrem iného štruktúry výrobných nákladov spoločnosti Laiwu Taihe, usúdilo sa, že by sa mohlo uskutočniť predbežné preskúmanie, ak sa bude požadovať.

         C.   ZMENA A DOPLNENIE ROZHODNUTIA 2008/899/ES

               (16)

               Komisia preto v súlade s článkom 8 ods. 9 základného nariadenia a takisto v súlade s príslušnými ustanoveniami záväzku, na základe ktorých je Komisia oprávnená jednostranne odvolať záväzok, dospela k záveru, že prijatie záväzku ponúknutého spoločnosťou Laiwu Taihe spolu s CCCMC by sa malo odvolať a rozhodnutie 2008/899/ES by sa malo zmeniť a doplniť. V súlade s tým by sa mali uplatňovať konečné antidumpingové clá uložené článkom 1 nariadenia (ES) č. 1193/2008 na dovoz príslušného výrobku vyrábaného spoločnosťou Laiwu Taihe (doplnkový kód TARIC A880),

         PRIJALA TOTO ROZHODNUTIE:
   Článok 1
   Prijatie záväzku v súvislosti so spoločnosťou Laiwu Taihe Biochemistry Co. Ltd. spolu s Čínskou obchodnou komorou dovozcov a vývozcov kovov, minerálov a chemických látok (doplnkový kód TARIC A880) sa týmto odvoláva.
   Článok 2
   Tabuľka v článku 1 rozhodnutia 2008/899/ES sa nahrádza touto tabuľkou:

                  „Krajina

                  Spoločnosti

                  Doplnkový kód TARIC

                  Čínska ľudová republika

                  COFCO Biochemical (Anhui) Co., Ltd – No 73 Daquing Road, Bengbu City 233010, provincia Anhui

                  A874

                  Vyrábané spoločnosťou RZBC Co., Ltd – No 9 Xinghai West Road, Rizhao, provincia Shandong, a predávané jej prepojenou obchodnou spoločnosťou RZBC Imp. & Exp. Co., Ltd – No 66, Lvzhou South Road, Rizhao (Liangyou Grand View Hotel, 22. poschodie, budova A), provincia Shandong

                  A926

                  Vyrábané spoločnosťou RZBC (Juxian) Co., Ltd – West Wing, Chengyang North Road, Ju County, Rizhao, provincia Shandong, a predávané jej prepojenou obchodnou spoločnosťou RZBC Imp. & Exp. Co., Ltd – No 66, Lvzhou South Road, Rizhao (Liangyou Grand View Hotel, 22. poschodie, budova A), provincia Shandong

                  A927

                  TTCA Co., Ltd. – West, Wenhe Bridge North, Anqui City, provincia Shandong

                  A878

                  Yixing Union Biochemical Co., Ltd. – Economic Development Zone Yixing City 214203, provincia Jiangsu

                  A879

                  Weifang Ensign Industry Co. Ltd., Changsheng Street No 1567, Changle, Weifang, provincia Shandong

                  A882“

   Článok 3
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 7. septembra 2012

            Za Komisiu

            predseda

         José Manuel BARROSO

      (1)  Ú. v. EÚ L 343, 22.12.2009, s. 51.

      (2)  Ú. v. EÚ L 323, 3.12.2008, s. 1.

      (3)  Ú. v. EÚ L 323, 3.12.2008, s. 62.


title: 2011/788/EÚ: Rozhodnutie Európskej centrálnej banky z  3. novembra 2011 , ktorým sa mení a dopĺňa rozhodnutie ECB/2010/23 o rozdeľovaní menových príjmov národných centrálnych bánk členských štátov, ktorých menou je euro (ECB/2011/18)

text:
               2.12.2011

               SK

               Úradný vestník Európskej únie

               L 319/116

         ROZHODNUTIE EURÓPSKEJ CENTRÁLNEJ BANKY
   z 3. novembra 2011,
   ktorým sa mení a dopĺňa rozhodnutie ECB/2010/23 o rozdeľovaní menových príjmov národných centrálnych bánk členských štátov, ktorých menou je euro
   (ECB/2011/18)
   (2011/788/EÚ)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 32,
   keďže:

               (1)

               V rozhodnutí ECB/2010/23 z 25. novembra 2010 o rozdeľovaní menových príjmov národných centrálnych bánk členských štátov, ktorých menou je euro (1), sa ustanovuje mechanizmus združovania a rozdeľovania menových príjmov z operácií menovej politiky.

               (2)

               Rozhodnutie ECB/2011/17 z 3. novembra 2011 o vykonávaní druhého programu nákupu krytých dlhopisov (2) upravuje zavedenie druhého programu nákupu krytých dlhopisov na účely menovej politiky.

               (3)

               Rada guvernérov je toho názoru, že rovnako ako v prípade nákupov podľa rozhodnutia ECB/2009/16 z 2. júla 2009 o vykonávaní programu nákupu krytých dlhopisov (3) kryté dlhopisy nakupované podľa rozhodnutia ECB/2011/17 by sa mali považovať za vytvárajúce príjem vo výške referenčnej sadzby, ako sa vymedzuje v rozhodnutí ECB/2010/23.

               (4)

               Rozhodnutie ECB/2010/23 by sa preto malo zmeniť a doplniť zodpovedajúcim spôsobom,

         PRIJALA TOTO ROZHODNUTIE:
   Článok 1
   Zmena a doplnenie
   V článku 3 rozhodnutia ECB/2010/23 sa odsek 1 nahrádza takto:

      „1.   Výška menového príjmu každej NCB sa určuje meraním skutočného príjmu, ktorý sa odvodzuje od oddelene vedených aktív účtovaných v účtovníctve danej NCB. Výnimkou z uvedeného je, že zlato sa považuje za nevytvárajúce žiadny príjem a cenné papiere držané na účely menovej politiky podľa rozhodnutia ECB/2009/16 z 2. júla 2009 o vykonávaní programu nákupu krytých dlhopisov (4) a rozhodnutia ECB/2011/17 z 3. novembra 2011 o vykonávaní druhého programu nákupu krytých dlhopisov (5) sa považujú za vytvárajúce príjem vo výške referenčnej sadzby.

   Článok 2
   Záverečné ustanovenie
   Toto rozhodnutie nadobúda účinnosť 31. decembra 2011.

      Vo Frankfurte nad Mohanom 3. novembra 2011

            Prezident ECB

         Mario DRAGHI

      (1)  Ú. v. EÚ L 35, 9.2.2011, s. 17.

      (2)  Ú. v. EÚ L 297, 16.11.2011, s. 70.

      (3)  Ú. v. EÚ L 175, 4.7.2009, s. 18.

      (4)  Ú. v. EÚ L 175, 4.7.2009, s. 18.

      (5)  Ú. v. EÚ L 297, 16.11.2011, s. 70.“